РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 02
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 18.01.2023 г.

Днес, 18.01.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ:  Йордан Стоев
                                                                                              Стефан Петров
                                                                                              Огнян Дамянов
                                                                                              Боян Новански

           ОТСЪСТВА: Олга Керелска.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

- Инвестиции и строителство:

	1.ОТНОСНО: Предложение за промяна в инвестиционните намерения относно Съдебната палата в гр. Самоков, с  цел разширяване на сградния фонд, необходим за функциониране на органите на съдебната власт.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“ на дирекция „Управление на собствеността на съдебната власт“.
	1.2. ПРИЕМА за целесъобразно предложението на административния ръководител на Районен съд – Самоков, подкрепено от административните ръководители на Окръжна прокуратура – Самоков и Районна прокуратура – Самоков, и от община Самоков, съществуващата двуетажна сграда на съдебната палата в гр. Самоков да бъде надстроена и пристроена, с цел разширяване на сградния фонд, необходим за функциониране на органите на съдебната власт.
	
	Мотиви: Пристрояването и надстрояването на съществуващата сграда на Съдебна палата – Самоков, предложено от административния ръководител на РС – Самоков и подкрепено от административния ръководител на ОП – Самоков и и.ф.административен ръководител на РП – Самоков, е единственият начин трайно да бъдат решени проблемите по задоволяване на нуждите на органите на съдебна власт в гр. Самоков и настаняването им в една сграда, тъй като включеният в Инвестиционната програма на ВСС обект „Изготвяне на актуализация на инвестиционен проект за обект „Основен ремонт и преустройство на сграда на Районен съд - Самоков“ дава възможност само за подобряване на енергийните характеристики и работната среда в сградата, но не може да реши проблема с необходимия сграден фонд за функциониране на органите на съдебна власт без затруднения.

	1.3. ВЪЗЛАГА на председателя на Районен съд – Самоков да предприеме необходимите действия по проучване и процедиране изменение на действащия ПУП – ПРЗ за УПИ II в кв. 86 по плана на гр. Самоков, с цел реализиране на инвестиционни намерения по реконструкция, пристрояване и надстрояване на Съдебната палата в гр. Самоков, по реда на ЗУТ и в съответствие с действащата нормативна уредба. 

1.4. ИЗПРАЩА решението от настоящия протокол на председателя на Районен съд – Самоков, за сведение и изпълнение.

	- Управление на собствеността:

2.ОТНОСНО: Проект на решение за упълномощаване на представляващия ВСС да отправи предложение до министъра на регионалното развитие и благоустройството и до областните управители на Област София, Област Враца и Област Видин за обявяване на имоти – частна държавна собственост, за имоти – публична държавна собственост.
Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на Цецка Трендафилова – главен експерт икономист в отдел „Управление на собствеността“, дирекция „Управление на собствеността на съдебната власт”.  

2.2.ПРЕДЛАГА  на Пленума на Висшия съдебен съвет да приеме следното решение:

         	     УПЪЛНОМОЩАВА представляващия ВСС да отправи предложение до министъра на регионалното развитие и благоустройството и до областните управители на Област София, Област Враца и Област Видин на основание чл. 6, ал. 2 от Закона за държавната собственост, във връзка с чл. 5, ал. 1 от Правилника за прилагане на Закона за държавната собственост, за предприемане на действия за обявяване на имоти – частна държавна собственост в управление на ВСС за органите на съдебната власт, за имоти – публична държавна собственост, както следва: 
               1. Имот с административен адрес: гр. Мездра, обл. Враца, общ. Мездра, ул. „Иван Вазов“ № 2, представляващ самостоятелен обект с идентификатор 47714.500.1405.1.1 по КККР на гр. Мездра, на четвърти етаж, с площ 68.30 кв.м. и самостоятелен обект с идентификатор 47714.500.1405.1.2 по КККР на гр. Мездра,  на четвърти етаж, с площ 72,70 кв.м., заедно със съответните идеални части от общите части на административната сграда на четири етажа, съгласно АЧДС                            № 3912/29.03.2021 г.;
	     2. Имот с административен адрес: гр. Своге, ул. „Александър Вутимски“ № 9, представляващ урегулиран поземлен имот /УПИ/ VI-964 – „За обществено обслужване“, квартал 105 А с площ 1250,00 кв.м., съгласно АЧДС № 5183/06.12.2016 г.;  
	     3. Имот с административен адрес: гр. Видин, пл. „Бдинци“ № 1,  представляващ самостоятелен обект с идентификатор 10971.502.186.1.44, със застроена площ 20 кв.м., на втори етаж и самостоятелен обект с идентификатор 10971.502.186.1.45 със застроена площ 40,00 кв.м. на втори етаж, намиращи се в сграда с идентификатор 10971.502.186.1., съгласно АЧДС № 3152/27.02.2015 г.

2.3.ВНАСЯ предложението като редовна точка в следващото редовно заседание на Пленума на Висшия съдебен съвет.

3.ОТНОСНО: Проект на решение за възлагане правото на стопанисване на административния ръководител на Районен съд – Димитровград, върху недвижими имоти – частна държавна собственост, в административна сграда, находяща се в гр. Димитровград, бул. „Г. С. Раковски“ № 13.
Приложение: Доклад от Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Георги Димитров – младши експерт – юрист в отдел „Управление на собствеността“, дирекция УССВ.

3.2. ПРЕДЛАГА на Пленума на Висшия съдебен съвет /ВСС/ да вземе следното решение:

I. ИЗМЕНЯ И ДОПЪЛВА решение по т. 36-VI.5 от протокол № 9/09.03.2017г. на Пленума на ВСС, с което е възложено стопанисването на административния ръководител – председател на Районен съд – Димитровград, на недвижим имот, намиращ се в гр. Димитровград, бул. „Г.С. Раковски“ № 13 по следния начин:
  	Текстът: „На административния ръководител - председател на Районен съд – Димитровград, недвижимия имот, намиращ се в гр. Димитровград, бул. „Г.С.Раковски“ № 13“.
	да се чете:
	„На административния ръководител – председател на Районен съд – Димитровград части от недвижим имот, находящ се в гр. Димитровград, бул. „Г.С.Раковски“ № 13 съгласно договори № ВСС – 17037/22.12.2021 г. и № ВСС – 16386/25.11.2022 г., сключени между Областния управител на Област Хасково и ВСС“.

II. ИЗПРАЩА решението на административния ръководител на Районен съд – Димитровград, за сведение и изпълнение.

3.3. ВНАСЯ предложението като редовна точка в следващото редовно заседание на Пленума на Висшия съдебен съвет.

4.ОТНОСНО: Проект на решение за упълномощаване на представляващия Висшия съдебен съвет да направи предложение чрез Министерство на регионалното развитие и благоустройство до Министерски съвет, за придобиване собствеността на недвижим имот, находящ се в гр. Нова Загора, за нуждите на Районен съд - Нова Загора.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ОТЛАГА разглеждането на т. 4 от настоящия дневен ред за следващото заседание на Комисия „Управление на собствеността“ към Пленума на Висшия съдебен съвет.

-	Разни.

5.ОТНОСНО: Доклад от председателя на Комисия „Управление на собствеността“ към Пленума на ВСС в изпълнение на решение на ПВСС по протокол № 36/15.12.2022 г., т. 10.3.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.ПРИЕМА доклада на Стефан Гроздев – член на Висшия съдебен съвет и председател на Комисия „Управление на собствеността“ към Пленума на Висшия съдебен съвет, изготвен в изпълнение на решение по т. 10.3 от протокол № 36/15.12.2022 г. на Пленума на ВСС, за взетите от Комисия „Управление на собствеността“ към ПВСС решения в периода след последното заседание на Пленума на ВСС през м. декември 2022 г. до първото заседание на Пленума на ВСС през м. януари 2023 г.

5.2. ВНАСЯ доклада на председателя на Комисия „Управление на собствеността“ на Пленума на ВСС като редовна точка в следващо редовно заседание на Пленума на Висшия съдебен съвет.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ 
                                              СТЕФАН ГРОЗДЕВ